Κωνσταντίνος Αλέξιος Ντε Γκρες

Ο Κωνσταντίνος Αλέξιος Ντε Γκρες (Νέα Υόρκη, 29 Οκτωβρίου 1998) είναι μοντέλο, μέλος της Βασιλικής Οικογένειας της Δανίας και απόγονος της τέως Ελληνικής Βασιλικής Οικογένειας. Είναι το δεύτερο παιδί και πρωτότοκος γιος του Παύλου Ντε Γκρες και της Μαρί Σαντάλ Μίλλερ. Καλλιτεχνικά είναι γνωστός με το υποκοριστικό Τίνο.

 Βιογραφικά στοιχεία 
Ο Κωνσταντίνος Αλέξιος γεννήθηκε στο Ιατρικό Κέντρο του Γουέιλ Κορνέλ της Νέας Υόρκης το 1998, από τους Παύλο Ντε Γκρες και Μαρί Σαντάλ Μίλλερ. Οι παππούδες της από τη μεριά του πατέρα του είναι ο Κωνσταντίνος Β΄ της Ελλάδας και η Άννα-Μαρία της Ελλάδας, που ήταν ο τελευταίος Βασιλιάς και η Βασίλισσα των Ελλήνων, ενώ ο παππούς από τη πλευρά της μητέρας του είναι ο επιχειρηματίας Ρόμπερτ Γουόρεν Μίλερ.  

Βαφτίστηκε στον Καθεδρικό Ναό της Αγίας Σοφίας στο Λονδίνο στις 15 Απριλίου 1999, από τον Αρχιεπίσκοπο Θυατείρων και Μεγάλης Βρετανίας Γρηγόριο και αναδόχους του, τον θείο του Νικόλαο, τον Πρίγκιπα Δημήτριο της Γιουγκοσλαβίας, τον Διάδοχο Πρίγκιπα Φρειδερίκο της Δανίας, Διάδοχο Πρίγκιπα Φίλιππο της Ισπανίας, τον Πρίγκιπα Ουίλιαμ της Ουαλίας, την Διάδοχο Πριγκίπισσα Βικτώρια της Σουηδίας, την Πριγκίπισσα Αλεξάντρα φον Φιούρστενμπεργκ και την Ντόρις Ρομπς. Το 2004, η οικογένειά του μετακόμισε στο Λονδίνο, για να βρίσκεται κοντά στον Κωνσταντίνο Β΄ και την Άννα Μαρία, όπου και μεγάλωσε. 

Ξεκίνησε να φοιτά στο Wetherby School στο Λονδίνο και στη συνέχεια στο Κολλέγιο Ουέλινγκτον, όπου έλαβε παράλληλα και στρατιωτική εκπαίδευση και αποφοίτησε το 2017. Ένα έτος πριν την αποφοίτηση από το Κολλέγιο Ουέλινγκτον, ανακοινώθηκε ότι πρόκειται να σπουδάσει στις Ηνωμένες Πολιτείες της Αμερικής. 

Σπούδασε Αγγλική Φιλολογία στο Πανεπιστήμιο Τζώρτζταουν, από όπου αποφοίτησε τον Μάιο του 2022.

Το 2018, το «Paper Magazine» δημοσίευσε φωτογραφίες από ένα γύρισμα με τον ίδιο, τον αδελφό του Αχιλλέα Ανδρέα και την αδελφή του Μαρία-Ολυμπία, ντυμένους με ρούχα από τον οίκο υψηλής ραπτικής Dior.

Ο Κωνσταντίνος Αλέξιος είναι μοντέλο για τον οίκο μόδας Dior, ποζάροντας για τον φωτογράφο μόδας Νικολάι φον Μπίσμαρκ, για το βιβλίο "The Dior Sessions", το οποίο ήταν το πρώτο βιβλίο από τον Οίκο Dior με έμφαση στην ανδρική μόδα. Όλα τα έσοδα από την πώληση του βιβλίου ήταν προς όφελος του Teenage Cancer Trust, φιλανθρωπικού ιδρύματος φροντίδας και υποστήριξης του καρκίνου στο Ηνωμένο Βασίλειο.

Τον Οκτώβριο το 2021, συνόδευσε τον παππού του Κωνσταντίνο Β΄, οποίος βρισκόταν σε αμαξίδιο, στον Μητροπολιτικό Ναό Αθηνών, για τον γάμο του θείου του Φίλιππου και της Νίνα Φλορ.

Το 2022 βρισκονταν  σε σχέση με την ηθοποιό Πόπι Ντελεβίνγκ. Ζει μόνιμα στη Νέα Υόρκη και τον ελεύθερο χρόνο του ασχολείται με τη ζωγραφική, τη γλυπτική και τη φωτογραφία.

Μετά την επιμνημόσυνη δέηση που ακολούθησε την κηδεία του παππού του Κωνσταντίνου Β΄ στον Μητροπολιτικό Ναό Αθηνών και έλαβε χώρα στο ναό της Αναστάσεως στο Βασιλικό Κοιμητήριο Τατοΐου, μετέφερε το φέρετρο μαζί με τον πατέρα του, τους θείους του, τα αδέλφια του και τον ξάδελφό του έως το σημείο της ταφής.

Τον Δεκέμβριο του 2024, έλαβε μαζί με άλλα μέλη της τέως βασιλικής οικογένειας την ελληνική ιθαγένεια, υπό το επώνυμο Ντε Γκρες.

 Τίτλοι και προσφωνήσεις 
Ως απόγονος του Χριστιανού Θ΄ της Δανίας φέρει τον τίτλο «Πρίγκιπας της Δανίας» με την προσφώνηση «Η Αυτού Βασιλική Υψηλότητα». 

 29 Οκτωβρίου 1998 – σήμερα: Η Αυτού Βασιλική Υψηλότητα Πρίγκιπας Κωνσταντίνος Αλέξιος της Δανίας
Με την απόκτηση της ελληνικής ιθαγένειας, υπό τις προϋποθέσεις του ελληνικού νόμου 2215/1994, παραιτήθηκε ρητά και ανεπιφύλακτα από την κατοχή οποιουδήποτε τίτλου που αποδίδεται εντός της ελληνικής επικράτειας.

 Τιμητικές διακρίσεις 

 Ελλάδα - Ελληνική Βασιλική Οικογένεια 

 χωρίς-πλαίσιο|50x50εσ Μεγαλόσταυρος του Τάγματος του Σωτήρος

 Γενεαλογικό δένδρο 

<center>

 Παραπομπές 

 Εξωτερικοί σύνδεσμοι 

 Επίσημη ιστοσελίδα της πρώην Βασιλικής Οικογένειας της Ελλάδας

Κωνσταντίνος Αλέξιος
Κωνσταντίνος Αλέξιος
Κωνσταντίνος Αλέξιος
Κωνσταντίνος Αλέξιος
Κατηγορία:Μεγαλόσταυρος του Τάγματος του Σωτήρος